Lonely (שיר של ג'סטין ביבר ובני בלנקו)

"Lonely" הוא סינגל של הזמר-יוצר הקנדי ג'סטין ביבר והמפיק המוזיקלי האמריקאי בני בלנקו. השיר יצא לאור ב-15 באוקטובר 2020, על ידי חברות התקליטים Friends Keep Secrets, דאף ג'אם ואינטרסקופ רקורדס, כסינגל מתוך אלבום האולפן השישי של ביבר, Justice.<ref></ref> השיר נכתב על ידי ביבר, בלנקו ופיניאס או'קונל והופק על ידי בלנקו ואו'קונל.

השיר קיבל מועמדות בטקס פרסי גראמי ה-64 בקטגוריה ביצוע הפופ הטוב ביותר של צמד/להקה.

== רקע ==
"Lonely" מסמן את שיתוף הפעולה החמישי בין ביבר לבלנקו, אך זהו הראשון בו בלנקו משתתף כאמן מוביל. שירי ביבר שבלנקו השתתף בכתיבתם או בהפקתם הם "Eenie Meenie" ו-"Somebody to Love" משנת 2010, "Love Yourself" משנת 2015, ו-"Cold Water" משנת 2016.

"כשהוא [בלנקו] ופיניאס הראו לי את השיר הזה, למען האמת, היה קשה לשמוע כמה קשה היה לעבור כמה מהפרקים האלו", כתב ביבר על השיר.<ref></ref><ref></ref> "נכנסתי לאולפן ושרתי בו, שזה לא היה קל, אבל התחלתי באמת לראות את החשיבות של לספר את הסיפור הזה! זה גרם לי להבין שכולנו מרגישים בודדים לפעמים! בהיותי מישהו בעמדתי, אני מאמין שזה חזק לבטא פגיעות ולכן אני מאמין שהשיר הזה כל כך חזק!".<ref></ref><ref></ref>

כשדיבר על השיר, בלנקו גילה שביבר היה "עצבני אמיתי", ושקל אם להוציא את השיר, באומרו כי "הוא אמר, 'אנשים מכירים אותי בשביל הדבר הזה וזה כאילו שמעולם לא הייתי כל כך גולמי'. הוא גולמי בשיר הזה. השיר הזה קירב אותנו כל כך הרבה. וזה היה בדיוק הוא באמת פותח את זה והוא סופר פגיע".<ref></ref>

== הוצאה ==
השיר נרמז לראשונה על ידי בלנקו ב-5 באוקטובר 2020, כאשר פרסם סדרת תמונות באינסטגרם, בהן אחת המציגה את צילומי ראשו בעיבוד תמונה מגמתי לפרסומת של ביבר לתחתוני חברת קלווין קליין. הייתה גם תמונה של בלנקו עומד מול שלט חוצות עם המודעה המצולמת.<ref name="ABC"></ref>

ב-9 באוקטובר, פרסם ביבר קליפ קצר ברשתות החברתיות, בו מופיעים הוא עצמו, בלנקו והראפר האמריקאי ליל דיקי, תחת הכיתוב: "בשבוע הבא...". בלנקו פרסם את הגרסה המלאה של אותו הקליפ, בו ליל דיקי מגיע לאחוזה של בלנקו ומתקבלת ברכה על ידי מגוון ביטויים מוזרים, ולאחר מכן הוא מקבל את פניו של ביבר שחיכה לו בפנים".<ref></ref><ref></ref> ב-12 באוקטובר 2020, ביבר ובלנקו אישרו את השיר ואת תאריך צאתו, יחד עם עטיפתו וקישור לשמירה מראש של השיר בשירותי ההזרמה הדיגיטליים. כמו גם, ביבר פרסם קטע קצר מהשיר ב"סטורי" באינסטגרם שלו,<ref name="iHeartRadio2"></ref> ושיתף סטילס מתוך הקליפ.<ref></ref>

ב-15 באוקטובר, כמעט 24 שעות לפני זמן ההפצה הרשמי, קטע מוקדם של "Lonely" פורסם ברשימת "Sounds Featured" של סנאפצ'ט, במסגרת הפיצ'ר החדש של האפליקציה הנקרא "Sounds",<ref></ref> המאפשר למשתמשים להוסיף מוזיקה לסרטונים שלהם.<ref></ref><ref></ref><ref></ref>

== הרכב ==
השיר הוא בלדה אמוציונלית עם עיבוד מינימליסטי, והוא כולל מנגינת פסנתר קודרת.<ref name="iHeartRadio2"/> אורכו הוא שתי דקות ועשרים ותשע שניות.<ref></ref> מבחינה לירית, ביבר משקף את המכשולים שהתמודד איתם במהלך תחילת הקריירה שלו,<ref name="EW"></ref> כולל כמה תפיסות וביקורות שנאלץ להתמודד איתן בזמן שזכה לתהילה בשנות העשרה שלו, ורגשות הבדידות שחווה כשלא הצליח למצוא מישהו שיכול להתייחס למצבו ולספק לו תמיכה רגשית.<ref></ref><ref></ref><ref></ref> בנוסף, הוא מודה בעוולות שביצע בדרך.<ref></ref>

== וידאו קליפ ==
=== רקע ===
הווידאו קליפ של השיר הוקרן לראשונה ב-YouTube בשעה 7:00 שעון ישראל ב-15 באוקטובר 2020.<ref name="YouTube"></ref> ביים אותו במאי הקליפים האמריקאי ג'ייק שרייר ומככב בו השחקן הקנדי ג'ייקוב טרמבלי, אז בן 14, המגלם גרסה צעירה יותר של ביבר.<ref name="DeVille"></ref><ref name="DeVille"/> בראיון ל-etalk אמר טרמבלי שכיכוב בקליפ של ביבר הוא "משהו שמעולם לא ציפיתי שיגיע". הוא הסביר כי הצוות של ביבר התעניין בו לתפקיד, וביבר שלח לו בהמשך מסרונים כדי לשאול אם יש לו שאלות. השניים הסכימו בסופו של דבר לשוחח בטלפון, אך הם לא קבעו זמן מדויק, ולכן בסופו של דבר ביבר התקשר אליו כשהיה בחנות מכולת. טרמבלי אמר שברגע שביבר התקשר אליו, הוא "[אמר] משהו כמו, 'אני צריך לצאת רגע כי ג'סטין ביבר מתקשר אליי'". בנוסף, הוא גילה שהוא היה עצבני מכיכוב בקליפ, כי מעולם לא שיחק אדם אמיתי לפני כן, ואמר כי "תמיד שיחקתי דמויות מומצאות, אז פשוט רציתי לוודא שאני שאני מבין את הרגשות של השיר ואיך ג'סטין רוצה שארגיש. והצלחתי להבין - זה שיר יותר רציני, אבל אני מתרגש מאוד מכך שאנשים ישמעו אותו ויוכלו לראות את הסיפור. זה ממש טוב".<ref></ref>

ב-27 באוקטובר 2020, פורסם וידאו קליפ לשיר בגרסה האקוסטית שלו, בביומו של שרייר גם כן. בקליפ נראה בלנקו מנגן על פסנתר אלקטרוני, כשביבר שר לצידו באולפן הקלטות.<ref></ref>

=== תקציר ===
הקליפ מתחיל כשטרמבלי יושב לבדו בחדר הלבשה ובוהה בעצמו במראה.<ref></ref><ref></ref> הוא לבוש כמו ביבר בראשית דרכו,<ref></ref> עם שיער סחוף צדדי בסגנון קערה,<ref></ref> קפוצ'ון סגול,<ref></ref><ref></ref> ג'קט ומכנסי ג'ינס לבנים<ref></ref><ref></ref> וזוג נעלי ספורט סגולות.<ref name="ABC" /> בלנקו מופיע כשהוא נכנס לחדר כדי להודיע לטרמבלי שהגיע הזמן לעלות על הבמה.<ref></ref> טרמבלי ממשיך ומרים מקל הוקי ומשחק עם כדור זמן קצר לפני שיצא מחדר ההלבשה.<ref></ref> ככל שהקליפ מתקדם, טרמבלי מסתובב בעצמו מאחורי הקלעים, ובסופו של דבר מגיע לבמה מול תיאטרון ריק, תוך שהוא אומר את המילים "I'm so lonely".<ref></ref> כשהמצלמה מתרחקת מהבמה, ביבר מתגלה כחבר הקהל היחיד, כשהוא צופה בהופעה של טרמבלי בכיסאו,<ref></ref><ref></ref> מהרהר ושופט את עברו.<ref name="EW" />

=== רשימות סוף שנה וכל הזמנים ===
"Lonely" נכלל במספר רשימות סוף שנה של השירים הטובים ביותר של 2020.
{| class="wikitable sortable plainrowheaders" style="margin-left: auto; margin-right: auto; border: none;"
!ארגון
!רשימה
!מיקום
!מקור
|-
| style="text-align:center;" |Insider
| style="text-align:center;" |18 השירים הפופולארים של ג'סטין ביבר
| style="text-align:center;" |6
| style="text-align:center;" |<ref></ref>
|-
| style="text-align:center;" |Her Campus
| style="text-align:center;" |כל רצועות האלבום Justice, מדורגים
| style="text-align:center;" |14
| style="text-align:center;" |<ref></ref>
|}

== גרסאות כיסוי ==
באוקטובר 2020 פורסמה גרסת קאבר לשיר על ידי הזמרת ההולנדית דאווינה מישל ,<ref></ref> בדצמבר 2020 ביצע הזמר-יוצר הישראלי חנן בן ארי קאבר לשיר,<ref></ref><ref></ref><ref></ref> ובינואר 2021 בוצע על ידי הזמר הישראלי רביב כנר.<ref></ref>

== מיקומי שיא ==

== נתוני מכירות ==
{| class="wikitable sortable"
!מדינה
!תואר
!מכירות
|-
! קנדה (Music Canada)
| זהב
| 40,000
|-
! נורווגיה (IFPI Norway)
| זהב
| 30,000
|-
! פורטוגל (AFP)
| זהב
| 5,000
|}

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברות תקליטים
!מקור
|-
!עולם
|15 באוקטובר 2020
|הזרמת מוזיקה • הורדה דיגיטלית
| rowspan="2" |Friends Keep Secrets • דאף ג'אם • אינטרסקופ
|<ref name="Tidal"></ref>
|-
!ארצות הברית
|20 באוקטובר 2020
| rowspan="2" |רדיו להיטים עכשוויים
|<ref></ref>
|-
!איטליה
|30 באוקטובר 2020
|יוניברסל
|<ref></ref>
|}

== קישורים חיצוניים ==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי ג'סטין ביבר
קטגוריה:שירי בני בלנקו
קטגוריה:שירים באנגלית
קטגוריה:שירים שנכתבו על ידי בני בלנקו
קטגוריה:שירים שנכתבו על ידי ג'סטין ביבר
קטגוריה:שירים שנכתבו על ידי פיניאס או'קונל
קטגוריה:שירים שהופקו על ידי בני בלנקו
קטגוריה:שירים שהופקו על ידי פיניאס או'קונל
קטגוריה:שירים המבוססים על אירועים אמיתיים
קטגוריה:שירים על בדידות
קטגוריה:בלדות משנות ה-2020
קטגוריה:בלדות פופ
קטגוריה:סינגלים שהגיעו למקום הראשון במלזיה
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון במצעד הרשמי של גלגלצ
קטגוריה:סינגלים שהגיעו למקום הראשון במצעד קנדה הוט 100
קטגוריה:סינגלים בהוצאת אינטרסקופ רקורדס
קטגוריה:סינגלים בהוצאת דף ג'אם רקורדינגס